                                                                                Anexa nr. 1 la HCL nr.

Procedura de selecție a administratorilor Societății Agenția de Achiziții Publice Timișoara S.R.L.

Procedura de selecție a administratorilor va fi derulată de comisia de selecție pentru evaluarea/selecția membrilor consiliilor de administrație ale întreprinderilor publice, la care Municipiul Timișoara are calitatea de Autoritate Publică Tutelară, înființată la nivelul UAT Timișoara prin HCL 64/23.02.2021.
În procesul de selecție se va avea în vedere alinierea la Scrisoarea de așteptări a asociatului unic aprobată prin Hotărârea Consiliului Local al Municipiului Timișoara nr. 132/19.04.2022 și publicată pe site-ul instituției.
Art.1.- Selecția administratorilor Societății se va face în două etape:
a) Etapa selecției dosarului;
b) Etapa interviului.

ETAPA SELECȚIEI DOSARULUI
Art. 2.- Etapa selecției dosarelor presupune verificarea capacității de exercițiu, a criteriilor de vechime și studii, precum și încadrarea în condițiile specifice ocupării funcției de administrator, conform Grilei de evaluare nr. 1 anexată prezentei proceduri.
Art. 2.1.- Pot ocupa funcția de administratori persoanele care fac dovada unei vechimi de minim 5 ani într-o funcție de conducere.
Art. 2.2.- Pot fi administratori persoanele care au studii superioare de lungă durată, absolvite cu diplomă de licență în una din specializările cuprinse în ramurile de științe economice sau juridice sau în domeniul fundamental științe inginerești, conform HG nr 403/2021. 
Art. 2.3.- Condițiile specifice ocupării funcției de administrator vor fi detaliate/enumerate în cuprinsul anunțului de participare/apelului la candidatură.
Art. 2.4.- Anunțul privind selecția membrilor Consiliului de Administrație va fi publicat pe  pagina de internet a Primăriei Municipiului Timișoara și la avizierul instituției.
Art.3.- Dosarul candidaților se depune în termenul fixat pentru apelul la candidatură/anunț de participare, publicat în prealabil pe pagina de internet a Societății sau pe orice pagină de internet pe care Agenția de Achiziții Publice Timișoara S.RL. o utilizează în scop de informare, de către Asociatul Unic și conține următoarele documente:
a) Formularul de înscriere;
b) Copia actului de identitate;
c) Curriculum Vitae, modelul european;
d) Minim două scrisori de recomandare;
e) Diplomele de studii superioare de lungă durată, certificatele de calificare și formare profesională sau orice alt document care probează pregătirea profesională în domeniul economic, juridic, sau științe inginerești;
f) Adeverință de vechime/Carnet de muncă/Alte înscrisuri care să ateste îndeplinirea cerințelor privind experiența profesională;
g) Cazier judiciar al candidatului din care să rezulte că nu a fost condamnat definitiv pentru infracțiuni care îl fac  incompatibil cu exercitarea funcției de administrator, după cum urmează: infracţiuni contra patrimoniului prin nesocotirea încrederii, infracţiuni de corupţie, delapidare, infracţiuni de fals în înscrisuri, evaziune fiscală, infracţiuni prevăzute nr. 129/2019 pentru prevenirea şi combaterea spălării banilor şi finanţării terorismului, precum şi pentru modificarea şi completarea unor acte normative;
h) Cazierul fiscal (eliberat de ANAF)
i) Adeverință medicală eliberată de medicul de familie din care să rezulte că aplicantul este apt din punct de vedere medical pentru exercitarea funcției.
3.1. Formularul de înscriere și modelul CV se pun la dispoziţie candidaţilor prin secretariatul comisiei de selecție, putând fi accesate inclusiv pe site-ul Primăriei Municipiului Timișoara.
3.2 Toate actele depuse la dosar vor fi traduse și legalizate în limba română.
Art.4.- Condiții obligatorii de participare pentru funcția de membru al Consiliului de Administrație:
· Să aibă cetăţenie română, cetăţenie a altor state membre ale Uniunii Europene sau a statelor aparţinând Spaţiului Economic European şi domiciliul sau rezidența în România; 
· Să aibă vârsta de minimum 18 ani împliniţi;
· Să cunoască limba română (scris şi vorbit); 
· Să aibă starea de sănătate corespunzătoare și capacitate deplină de exercițiu;
· Să nu fi fost condamnat pentru infracţiuni contra patrimoniului prin nesocotirea încrederii, infracţiuni de corupţie, delapidare, infracţiuni de fals în înscrisuri, evaziune fiscală, infracţiuni prevăzute de Legea nr. 129/2019 pentru prevenirea şi combaterea spălării banilor şi finanţării terorismului, precum şi pentru modificarea şi completarea unor acte normative;
· Să aibă studii superioare, finalizate cu diplomă de licență sau echivalentă în domeniul economic, juridic sau științe inginerești și experiență de cel puțin 5 ani în specialitatea studiilor absolvite,
· Să aibă vechime de minimum 5 ani într-o funcție de conducere.

Art. 5. Analizarea dosarului se face în termen de 5 zile lucrătoare de la data încheierii apelului la candidatură  de către comisie, fiecărui dosar de candidatură alocându-i-se, pe lângă numărul de înregistrare, un cod de anonimizare.
Rezultatele selecției dosarelor se notează cu ”ADMIS” sau ”RESPINS”.
Art.6.- Rezultatele obținute ca urmare a evaluării în etapa selecției dosarului vor fi aduse la cunoștință prin afișare la avizierul Primăriei Municipiului Timișoara și pe site-ul instituției. În cuprinsul comunicării vor fi precizate data, ora și locul în care va avea loc interviul, precum și orice alte detalii necesare a fi aduse la cunoștința candidatului, cu privire la etapa interviului, dacă acestea există. 



ETAPA INTERVIULUI
Art.7.- Interviul presupune verificarea de către comisie a capacității manageriale, a trăsăturilor individuale ale candidaților și a aptitudinilor cerute de Asociatul Unic.
Art.8.- Interviul se desfășoară în baza Grilei de evaluare nr. 2 și a planului de interviu stabilite de Comisia de selecție și anexate prezentei proceduri.
Art.9.- Comisia notează prestația candidaților și întocmește un clasament în funcție de punctajul acordat.
Art. 9.1.- Grila de evaluare a candidaților va avea ca referință un punctaj între 10 și 100 de puncte, unde 10 reprezintă nota minimă, iar 100 reprezintă nota maximă ce poate fi acordată unui candidat. 
Art. 9.2.- Este declarat eligibil candidatul care obține, în urma evaluării, un punctaj minim de 70 de puncte.
Art. 10.- Comisia de selecție prezintă Asociatului Unic, prin reprezentanții săi, punctajul final obținut de candidați, cu recomandările sale. Numirea administratorului se face prin decizie a Asociatului Unic, prin reprezentanții săi, potrivit dispozițiilor legale, precum și prevederilor Actului constitutiv.
Art. 11.- Decizia Asociatului Unic prin care este numit administratorul va conține cel puțin următoarele elemente:
a). Atribuțiile și responsabilitățile, în conformitate cu dispozițiile legale și prevederile Actului constitutiv și ale legislației în vigoare;
b). Durata mandatului, de 4 ani, în conformitate cu dispozițiile legale și prevederile Actului constitutiv;
c). Obiectivele societății pe baza cărora administratorul își va realiza planul de management;
d). Indicatorii de performanță calitativi și cantitativi care trebuie atinși și menținuți pe durata exercitării mandatului;

















Grilă de evaluare 1
în vederea desemnării membrilor Consiliului de Administraţie la Agenția de Achiziții Publice Timișoara S.R.L


Candidat…...........………
Condiţii de participare
Documente depuse la dosar de către candidat:
	1. Formular de înscriere
	

	2. Act de identitate (copie)
	

	3. Curriculum Vitae, model european
	

	4. Acte de studii (copii)
	

	5. Carnet de muncă (copie) / documente doveditoare
	

	6. Cazier judiciar 
	

	7. Cazier fiscal
	

	8. Adeverință referitoare la starea de sănătate
	

	9. Recomandări (minimum două)
	



























	



   
	
	


Grilă de evaluare 2
pentru functia de membru în Consiliul de Administrație al Agenției de Achiziții Publice Timișoara S.R.L.

Data sustinerii interviului: ......................................

	Nr.
Crt.
	Criterii de evaluare si  barem/pondere punctaj
	Întrebări stabilite:
	Punctaj 
maxim 
acordat

	1.
	Capacitatea de a lua decizii si de a evalua impactul acestora
	
	

	2.
	Exercitarea controlului decizional
	
	

	3.
	Capacitatea manageriala
	
	

	4
	Abilităţile de comunicare
	
	

	5.
	Capacitatea de analiza si sinteza
	
	

	6.
	Abilităţile impuse de funcţie  
	
	

	7.
	Motivaţia candidatului
	
	

	8.
	Comportamentul in situatiile de criza
	
	


Media punctajului minim promovabil: 70 – puncte;
Media punctajului maxim promovabil: 100 – puncte;


   Membru Comisie   ..................................... 




Planul de interviu
Introducere
· Prezentarea participanţilor la interviu, prezentarea contextului legat de evaluare;
· Întrebări cu rol de acomodare în cadrul mediului şi a interviului,
Cuprinsul interviului
· Întrebări cu privire la experienţa profesionlă actuală şi anterioară a candidatului, 
· Întrebări legate de responsabilităţile pe care le avut în parcusul anilor şi ce fel de experienţe profesionale a dobândit în poziţii de conducere, ce realizări deţine pe plan profesional;
· Întrebări legate de studii şi cursuri de perfecţionare; 
· Întrebări cu privire la motivaţia de a fi membru în Consiliu de administraţie;
· Întrebări legate de evaluarea cunoştiinţelor în domeniul de activitate al societății;
· Întrebări legate de evaluarea gradului de cunoaştere a domeniului utilităților publice;
· Întrebări legate de evaluarea procesului strategic al Agenției de Achiziții Publice Timișoara S.R.L şi capacitatea de a evalua opţiunile strategice şi riscurile;
· Întrebări situaţionale cu privire la competenţele vizate de post, cum ar fi: competenţe în luarea deciziilor, abilităţile de negociere şi comunicare, capacitatea de analiză şi sinteză, abilităţi de relaţionare, cum ar fi: Daţi-mi un exemplu, din experienţa dumneavoastră anterioară, în care aţi negociat cu reprezentanţii sindicatului un contract de muncă colectiv. Ce dificultăţi aţi întâmpinat? Cum s-a finalizat negocierea?
- Întrebări cu privire la expunerea politică, integritate si reputaţie, precum şi la independenţă.
Închiderea interviului;
· Intervievatorul prezintă responsabilităţile pe care le-ar avea viitorul membru al consiliului, 
· Îşi manifestă faţă de candidat disponibilitatea de a răspunde la întrebările pe care le mai are cu privire la firmă sau asupra postului;
· Îi explică care ar fi următorul pas în procesul de selecţie.

Notă: Fiecare interviu cu candidaţii de pe lista scurtă va avea o durată de aproximativ 30 de minute.


COMISIA DE SELECŢIE:
Președinte: - LAZĂR DANA ...............................................................
Membri: - DRĂGOI MIHAIL ..............................................................
    - PĂUN FLOARE ...................................................................
                - POPESCU CARMEN ............................................................
               - RUȘEȚ DORINA-OTELIA   ...................................................

